**E L Ő T E R J E S Z T É S**

**Budapest Főváros II. Kerületi Önkormányzat**

**Településüzemeltetési, Környezetvédelmi és Közbiztonsági** **Bizottsága**

**2022. május 23-ai rendes ülésére**

**Tárgy:** Javaslat a Budapest Főváros II. Kerületi Önkormányzat Képviselő-testülete az Önkormányzat 2/2022. (II.25.) költségvetési rendelete által biztosított „*Vízgyűjtő dézsák pályázati kerete lakosságnak*” felhasználásáról

Készítette: Pogány Norbert

Környezetvédelmi osztályvezető

Egyeztetve: Varga Előd Bendegúz

Alpolgármester

Megjegyzés: A napirend tárgyalása zárt ülést nem igényel

**Tisztelt Településüzemeltetési, Környezetvédelmi és Közbiztonsági** **Bizottság!**

A Budapest Főváros II. kerületi Önkormányzat Képviselő-testületének a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019. (XI.18.) önkormányzati rendelet 5. melléklete 1.7. pont értelmében a Településüzemeltetési, Környezetvédelmi és Közbiztonsági Bizottság dönt a környezetvédelemmel kapcsolatos feladatokról.

A környezetünk védelmét az Önkormányzat vezetése számos intézkedéssel segíti. Az egyre gyakrabban fellépő csapadék hiány, vagy éppen a hirtelen lehulló több hónapnyi csapadék okozta problémák kezelése érdekében csapadékvíz megtartását elősegítő pályázatot hirdetett Önkormányzatunk, melynek keretén belül az esővíz gyűjtésére és hasznosítására hívtuk a II. kerületben működő szervezeteket, társasházakat továbbá a helyi lakosokat, akik Budapest II. Kerület területén kertes ingatlannal, vagy kerttel, telekkel rendelkeznek, melyen az összegyűjtött csapadékvíz hasznosítható, felhasználható.

A II. Kerületben a magáningatlanok területére lehulló esővíz megfelelő gyűjtésével, tárolásával és felhasználásával csökkenthető az ingatlanon található növények öntözésére felhasznált csapvíz mennyisége. Ezzel egyidejűleg hozzájárulhatunk környezetünk védelméhez is.

Az önkormányzat 2022. évi költségvetéséről szóló 2/2022. (II.25.) rendelet 7.§ (8) bekezdése az alábbiak szerint rendelkezik:

„ (8) Az (1) bekezdésben meghatározott egyedi értékhatárt el nem érő felhasználások vonatkozásában a Településüzemeltetési, Környezetvédelmi és Közbiztonsági Bizottság döntése alapján biztosít jogot a Polgármesternek az alábbi források tekintetében:   
1. II./b/1. „Havaria keret”,   
2. II./b/2. „Társasházak felújítása”,   
3. II./b/7. „Margit negyed, Margit krt. műemléki, ill. helyi védett ingatlanok felújítása keret”   
4. II/b/14. „Vízgyűjtő dézsák pályázati kerete lakosságnak”

Az önkormányzat 2022. évi költségvetésről szóló 2/2022. (II.25.) költségvetési rendelet 7. § (8) bekezdés 4. pontja alapján javaslom, hogy a Bizottság a rendelet 16. sz. tábla II/b/14. sor „Vízgyűjtő dézsák pályázati kerete lakosságnak” jogcímen rendelkezésre álló bruttó 3.000.000.- Ft összeget a pályázat lebonyolítása érdekében átcsoportosítással biztosítsa az alábbiak szerint:

* A Környezetvédelmi Osztály 10043. osztálykódú 4. tábla B/2 Hulladékgazdálkodás és környezetvédelem „Vízgyűjtő dézsák pályázati kerete” sorára 2.362.205,- Ft + Áfa, azaz bruttó 3.000.000,- Ft-ot.

Kérem a tisztelt Bizottságot a határozati javaslat elfogadására.

**Határozati javaslat**

A Településüzemeltetési, Környezetvédelmi és Közbiztonsági Bizottság Budapest Főváros II. kerületi Önkormányzat Képviselő-testületének 2022. évi költségvetéséről szóló 2/2022. (II.25.) rendelet 7.§ (8) bekezdése szerint biztosított jogkörében eljárva úgy dönt, hogy a 2022. évi költségvetésről szóló 2/2022. (II.25.) költségvetési rendelet 7. § (8) bekezdés 4. pontja alapján a rendelet 16. sz. tábla II/b/14. sor „Vízgyűjtő dézsák pályázati kerete lakosságnak” jogcímen rendelkezésre álló bruttó 3.000.000.- Ft összeget a pályázat lebonyolítása érdekében átcsoportosítja a Környezetvédelmi Osztály 10043. osztálykódú 4. tábla B/2 Hulladékgazdálkodás és környezetvédelem „Vízgyűjtő dézsák pályázati kerete” sorára az alábbiak szerint:

A Környezetvédelmi Osztály 10043. osztálykódú 4. tábla B/2 Hulladékgazdálkodás és környezetvédelem „Vízgyűjtő dézsák pályázati kerete sorára 2.362.205,- Ft + Áfa, azaz bruttó 3.000.000,- Ft –ot.

A Polgármester a Jegyző útján felkéri a Környezetvédelmi, valamint a Költségvetési és Számviteli Osztály vezetőjét a szükséges intézkedések megtételére.

**Felelős:** polgármester

**Határidő:** 2022. október 31.

B u d a p e s t, 2022. május 16.

**Dr. Szalai Tibor**

Jegyző megbízásából

**Pogány Norbert**

osztályvezető