**előterjesztés**

**Budapest Főváros II. Kerületi Önkormányzat**

**Településüzemeltetési, Környezetvédelmi és Közbiztonsági** **Bizottság**

**2022. május 23-i rendes ülésére**

**Tárgy:** „Lépünk, hogy ne lépjünk bele!” - Kulturált ebtartást célzó rendelkezések

**Készítette**:

…………………………

dr. Szalai Tibor jegyző s.k.

Megjegyzés: A napirend tárgyalása zárt ülést nem igényel

**Tisztelt Településüzemeltetési, Környezetvédelmi és Közbiztonsági** **Bizottság!**

A Tisztelt Bizottság a Budapest Főváros II. kerületi Önkormányzat Képviselő-testületének a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019. (XI.18.) önkormányzati rendelet 5. sz. melléklete Településüzemeltetési, Környezetvédelmi és Közbiztonsági Bizottság (rövidítve: TKKB) címszó 4.7. és 5.7. pont értelmében véleményt alkot és javaslatot tesz az alábbiak szerint:

4. A Bizottság a Képviselő-testület döntése előtt véleményt alkot:

4.7. a településtisztasági feladatokról;

5. A Bizottság javaslatot tesz:

5.7. a kerületi állattartás szabályaival kapcsolatosan;

Fentiek alapján kérem a Tisztelt Bizottságot, hogy a mellékelten csatolt Képviselő-testületi előterjesztés tárgyában alkosson véleményt és tegyen javaslatot.

**Határozati javaslatok:**

1./ A Településüzemeltetési, Környezetvédelmi és Közbiztonsági Bizottság a Budapest Főváros II. kerületi Önkormányzat Képviselő-testületének 24/2019. (XI.18.) önkormányzati rendelet 5. sz. melléklete 4.7. és 5.7. pontjai szerint véleményt alkotva javasolja a Képviselő-testületnek, hogy a polgármester útján kérje fel a Polgármesteri Hivatal Városüzemeltetési Igazgatósága munkatársait, hogy fordítsanak fokozott figyelmet a közterületi kutyasétáltatás szabályainak betartására, ezen belül a szabálysértésekről, szabálysértési eljárásról és a szabálysértési nyilvántartási rendszerről szóló 2012. évi II. törvény 196. §-ában foglalt szabályok érvényesítésére.

A Bizottság a Polgármester és a Jegyző útján felkéri Vincek Tibor urat, a Műszaki Osztály vezetőjét, hogy az ügyben a szükséges intézkedéseket tegye meg.

**Felelős**: Polgármester

**Határidő**: 2022. december 31.

*A határozati javaslat elfogadása egyszerű többségű szavazati arányt igényel.*

2./ A Településüzemeltetési, Környezetvédelmi és Közbiztonsági Bizottság a Budapest Főváros II. kerületi Önkormányzat Képviselő-testületének 24/2019. (XI.18.) önkormányzati rendelet 5. sz. melléklete 4.7. és 5.7. pontjai szerint véleményt alkotva javasolja a Képviselő-testületnek, hogy kérje fel a polgármestert, hogy intézkedjen olyan felvilágosító, tájékoztató kommunikációs kampány indításáról, amelynek célja nyomatékosan felhívni a kerületi kutyatulajdonosok, és a II. kerületben kutyát közterületre vivő nem kerületi lakosok figyelmét, hogy minden sétáltatás alkalmával legyen náluk alkalmas eszköz az ürülék összegyűjtésére, és amennyiben szükséges, úgy azt a céljának megfelelően használják is.

A Bizottság a Polgármester és a Jegyző útján felkéri Vincek Tibor urat, a Műszaki Osztály vezetőjét, hogy az ügyben a szükséges intézkedéseket tegye meg.

**Felelős**: Polgármester

**Határidő**: 2022. december 31.

*A határozati javaslat elfogadása egyszerű többségű szavazati arányt igényel.*

3./ A Településüzemeltetési, Környezetvédelmi és Közbiztonsági Bizottság a Budapest Főváros II. kerületi Önkormányzat Képviselő-testületének 24/2019. (XI.18.) önkormányzati rendelet 5. sz. melléklete 4.7. és 5.7. pontjai szerint véleményt alkotva javasolja a Képviselő-testületnek, hogy kérje fel a polgármestert, hogy folytasson egyeztetéseket az illetékes szervezetekkel annak érdekében, hogy a települési önkormányzatok a településükön nyilvántartott, vagy más nyilvántartás szerint a településükhöz tartozó ebekről a lehető leginkább naprakész adatokhoz juthassanak. Az egyeztetések eredményéről készülő összefoglalót terjessze a Képviselő-testület elé, abban szükség esetén tegyen javaslatot a szükséges jogszabály-módosításokra vonatkozó felterjesztésre is.

A Bizottság a Polgármester és a Jegyző útján felkéri Vincek Tibor urat, a Műszaki Osztály vezetőjét, hogy az ügyben a szükséges intézkedéseket tegye meg.

**Felelős**: Polgármester

**Határidő:** 2022. december 31.

Budapest, 2022. május 19.

##### Tisztelettel:

dr. Szalai Tibor

jegyző megbízásából

**Vincek Tibor**

Vezető-főtanácsos

Osztályvezető